gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8429, del 22-11-2018 (2018/10574)

Notificació de la sentència dictada en el judici verbal número 1476/2017.
-------------------------------------------------------------------------

### Dades del document

Número de DOGV
:   8429

Data del DOGV
:   22-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10586


Organisme emissor
:   Jutjat de Primera Instància Número 14 de València

Tipus de document
:   Edicte

Notificació de la sentència dictada en el judici verbal número 1476/2017. [2018/10287]  
Yolanda Giménez Ponce, lletrada de l'Administració de justícia del Jutjat de Primera Instància número 14 de València, mitjançant aquest edicte faig saber que, en aquest jutjat, es tramiten actuacions de judici verbal (250.2) 1476/2017, promogudes per EMIVASA, representada per la procuradora María Gloria Benlloch Soriano, contra Sergio Gabriel Diorio, sobre reclamació d'una quantitat, en què ha recaigut sentència en data 28 de juny de 2018, que té la dispositiva del tenor següent:  
  
«Estime la demanda formulada per la procuradora dels tribunals Gloria Benlloch Soriano, en nom i representació d'Empresa Mixta Valenciana de Aguas, SA (EMIVASA), contra Sergio Gabriel Diorio, i declare resolt el contracte d'abonament al subministrament d'aigua potable i manteniment de comptador, subscrit entre les parts respecte de l'habitatge en c/ Riu Genil, número 2, pta. 6, de València; condemne el demandat a sotmetre's a aquesta declaració, així com a pagar a la demandant la suma de 1.015,01. ?, més els interessos legals des de la interposició judicial, així com els imports de les factures que es meriten fins al compliment efectiu de la sentència; i dispose que s'adopten les mesures pertinents amb vista a fer efectiu el cessament de subministrament d'aigua per a l'habitatge assenyalat. Tot això amb imposició de les costes processals al demandat».  
I perquè valga de notificació de sentència de forma legal al demandat, Sergio Gabriel Diorio, en parador desconegut, i per a la publicació corresponent al tauler d'anuncis d'aquest jutjat i en el Diari Oficial de la Generalitat Valenciana, expedisc aquest edicte.  
  
València, 28 de juny de 2018.- La lletrada de l'Administració de justícia: Yolanda Giménez Ponce.
Diari Oficial de la Generalitat Valenciana


Sumari del DOGV 8281, del 25-04-2018 (2018/3661)

Formalització del contracte número CNMY17/0201/86. Rehabilitació dels revestiments i millora de la recollida de les restes de dieta en la bioplanta de Caudete de las Fuentes.
------------------------------------------------------------------------------------------------------------------------------------------------------------------------------

### Dades del document

Número de DOGV
:   8281

Data del DOGV
:   25-04-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/3661


Data del document
:   28-03-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * contracte d'obres
    * adjudicació de contracte administratiu

Formalització del contracte número CNMY17/0201/86. Rehabilitació dels revestiments i millora de la recollida de les restes de dieta en la bioplanta de Caudete de las Fuentes. [2018/3661]  
1. Entitat adjudicadora  
a) Organisme: Conselleria d'Agricultura, Medi Ambient, Canvi Climàtic i Desenvolupament Rural.  
b) Dependència que tramita l'expedient: Servei de Contractació i Assumptes Generals.  
c) Número d'expedient: CNMY17/0201/86.  
d) Adreça d'internet del perfil del contractant:  
http://contrataciondelestado.es.  
  
2. Objecte del contracte  
a) Tipus de contracte: obres.  
b) Descripció de l'objecte: rehabilitació dels revestiments i millora de la recollida de les restes de dieta en la bioplanta de Caudete de las Fuentes (València).  
c) Lot:  
d) CPV: 45432100-5. Treballs de pavimentació i revestiment de sòls i parets.  
44163112-8. Sistemes de drenatge.  
e) Acord marc: -  
f) Sistema dinàmic d'adquisicions: (si és procedent)  
g) Mitjà de publicació de l'anunci de licitació: Diari Oficial de la Generalitat Valenciana.  
h) Data de publicació de l'anunci de licitació: 17.08.2017.  
  
3. Tramitació i procediment  
a) Tramitació: ordinària.  
b) Procediment: obert, oferta econòmicament més avantatjosa amb diversos criteris.  
  
4. Valor estimat del contracte  
136.939,19 euros.  
  
5. Pressupost base de licitació  
Import net: 136.939,19 euros.   
Import total: 165.696,42 euros.  
  
6. Formalització del contracte  
a) Data d'adjudicació: 23 de febrer de 2018.  
b) Data de formalització: 5 de març de 2018.  
c) Contractista: Talent Ingeniería, Instalaciones y Servicios, SL.  
d) Import o cànon d'adjudicació: import net: 125.901,90 euros. Import total: 152.341,30 euros.  
e) Avantatges de l'oferta adjudicatària: oferta més avantatjosa.  
  
València, 12 de març de 2018.- La consellera d'Agricultura, Medi Ambient, Canvi Climàtic i Desenvolupament Rural, p. d. (R 27.07.15; DOGV 7582, 30.07.2015), el sotssecretari: Josep-Manuel Bernal i Giménez.
Diari Oficial de la Generalitat Valenciana


Sumari del DOGV 8434, del 29-11-2018 (2018/10573)

Notificació de la sentència dictada en el procediment ordinari número 1328/2017.
--------------------------------------------------------------------------------

### Dades del document

Número de DOGV
:   8434

Data del DOGV
:   29-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10485


Organisme emissor
:   Jutjat de Primera Instància Número 22 de València

Tipus de document
:   Edicte

Notificació de la sentència dictada en el procediment ordinari número 1328/2017. [2018/10502]  
En el present procediment de judici ordinari seguit a instàncies de Juan Carlos Alonso Zarzo i María Francia Martínez Serrano contra Guillermo Gustavo de Urrutia i De Urrutia Group Holding, s'ha dictat la sentència que literalment diu així:  
  
«Sentencia número 211/2018  
València, 17 de setembre de 2018  
David Gericó Sobrevela, magistrat jutge del Jutjat de Primera Instància número 22 de València i el seu partit judicial, he vist aquestes actuacions de procediment ordinari número 1328/2017, seguides a instàncies de la procuradora dels tribunals María Elena Ramírez Martínez, en nom i representació de Juan Carlos Alonso Zarzo i María Francia Martínez Serrano, contra Guillermo Gustavo de Urrutia i De Urrutia Group Holding, en rebel·lia processal, sobre matèria financera les actuacions del qual versen sobre els següents,  
Dispositiva  
Desestime la demanda interposada en nom de Juan Carlos Alonso Zarzo contra Guillermo Gustavo de Urrutia i De Urrutia Group Holding, absolc els demandats indicats de les peticions formulades en el suplique de la demanda, amb imposició de costes a la part actora.  
  
Mode d'impugnació: mitjançant un recurs d'apel·lació davant de l'Audiència Provincial de València (art. 455, LECn).  
El recurs s'interposarà per mitjà d'un escrit presentat en aquest jutjat en el termini de vint dies hàbils comptadors des de l'endemà de la notificació; cal citar la resolució objecte d'apel·lació, els pronunciaments que impugna (art. 457.2, LECn) i les al·legacions en què basa la seua impugnació, juntament amb la consignació del corresponent dipòsit.  
Informació sobre el dipòsit per a recórrer  
De conformitat amb la disposició addicional 15a de la Llei orgànica del poder judicial, perquè s'admeta a tràmit el recurs d'apel·lació contra aquesta resolució es constituirà un dipòsit de 50 ?, que se li tornarà només en el cas que el recurs siga estimat.  
Aquesta és la meua sentència, que pronuncie, mane i firme.»  
  
I atés que el demandat, Guillermo Gustavo de Urrutia i De Urrutia Group Holding, es troba en parador ignorat, expedisc aquest edicte a fi que li valga de notificació de forma deguda.  
  
València, 17 de setembre de 2018.- La lletrada de l'Administració de justícia: María Dolores Crespín Jiménez.
Diari Oficial de la Generalitat Valenciana


Sumari del DOGV 8226, del 02-02-2018 (2018/404)

Informació pública d'un concurs oposició per promoció interna per a la provisió en propietat de les places vacants d'oficial de policia local existents en la plantilla 2018.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   8226

Data del DOGV
:   02-02-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/404


Data del document
:   15-01-2018

Organisme emissor
:   Ajuntament de Cullera

Tipus de document
:   Anunci

Anàlisi jurídica

 Descriptors 

:   * Cullera
    * concurs administratiu

Informació pública d'un concurs oposició per promoció interna per a la provisió en propietat de les places vacants d'oficial de policia local existents en la plantilla 2018. [2018/404]  
En el Butlletí Oficial de la Província de València número 6, de data 9 de gener de 2018, s'han fet públiques les bases reguladores íntegres que han de regir la convocatòria per a la provisió en propietat de places d'oficial de policia local mitjançant concurs oposició per promoció interna.  
El termini de presentació d'instàncies serà de 20 dies naturals a comptar des de l'endemà de la publicació del present anunci en el Boletín Oficial del Estado.  
Els successius anuncis relacionats amb aquesta convocatòria es publicaran únicament en el BOP de València, així com en el tauler d'anuncis de l'Ajuntament.  
Cosa que es fa pública en el DOGV perquè els interessats en prenguen coneixement.  
  
Cullera, 15 de gener de 2018.- La tinenta d'alcalde delegada de Personal: M.ª José Terrades Renart. El secretari general: Javier A. Gieure Le Caressant.
Diari Oficial de la Generalitat Valenciana


Sumari del DOGV 8396, del 03-10-2018 (2018/9002)

Acord de 10 de juliol de 2018, del Ple, de modificació de l'article 75.7 de les normes urbanístiques de les normes subsidiàries.
--------------------------------------------------------------------------------------------------------------------------------

### Dades del document

Número de DOGV
:   8396

Data del DOGV
:   03-10-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/9002


Data del document
:   25-09-2018

Organisme emissor
:   Ajuntament d'Almenara

Tipus de document
:   Acord

Descriptors 

:   * Almenara
    * pla d'urbanisme
    * administració local

Acord de 10 de juliol de 2018, del Ple, de modificació de l'article 75.7 de les normes urbanístiques de les normes subsidiàries. [2018/9002]  
De conformitat amb el que es disposa en sessió plenària celebrada el 10 de juliol de 2018, en relació a la modificació de l'article 75.7 de les normes urbanístiques de les normes subsidiàries d'Almenara relatiu a les condicions de les estacions de servei, s'adopta el següent acord en el seu segon punt:  
  
«Segon. Suspendre les llicències de construcció d'estacions de servei en les zones d'ús dominant residencial i en un àmbit de 500 metres lineals des de qualsevol centre educatiu o assistencial, a l'empara de l'article 64.2 de la LOTUP.»  
  
Almenara, 25 de setembre de 2018.- L'alcaldessa: Estíbaliz Pérez Navarro.
Diari Oficial de la Generalitat Valenciana


Sumari del DOGV 8276, del 18-04-2018 (2018/3008)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'un centre d'entrenament transcendental, esportiu i d'oci al terme municipal de Requena. Expedient 2017/0014.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8276

Data del DOGV
:   18-04-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/3008


Data del document
:   13-03-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Descriptors 

:   * Conselleria d'Habitatge, Obres Públiques i Vertebració del Territori
    * Requena
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'un centre d'entrenament transcendental, esportiu i d'oci al terme municipal de Requena. Expedient 2017/0014. [2018/3008]  
Admesa a tràmit la sol·licitud de declaració d'interés comunitari promoguda per Alain Tello Robledo, per a una atribució d'ús i aprofitament en sòl no urbanitzable, relativa a la instal·lació d'un centre d'entrenament transcendental, esportiu i d'oci AtelTrainer (expedient 2017/0014), al terme municipal de Requena, ubicada en el polígon 81, parcel·la 131, de conformitat amb el que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a informació pública durant el termini de 20 dies hàbils comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interés comunitari i estudi d'integració paisatgística) i formular per escrit les observacions que estimen pertinents, en les oficines del Servei Territorial d'Urbanisme de la Conselleria d'Habitatge, Obres Públiques i Vertebració del Territori, edifici PROP del carrer Gregorio Gea, núm. 27, de València, en horari d'exposició al públic de 09.00 a 14.30 hores.  
  
  
València, 13 de març de 2018.- El cap del Servei Territorial d'Urbanisme: Emilio Argente Hernández.
Diari Oficial de la Generalitat Valenciana


Sumari del DOGV 8232, del 12-02-2018 (2018/967)

Informació pública de la pèrdua de la carta de pagament número 462008M267.
--------------------------------------------------------------------------

### Dades del document

Número de DOGV
:   8232

Data del DOGV
:   12-02-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/967


Organisme emissor
:   Institut Valencià d'Administració Tributària

Tipus de document
:   Anunci

Informació pública de la pèrdua de la carta de pagament número 462008M267. [2018/967]  
A causa de la pèrdua de l'original de la carta de pagament de la fiança número 141673U586, per import de 192,13 euros, a nom de Gas Natural Catalunya, SDG, A37226623, a favor d'Infraestructures, Territori i Medi Ambient.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria dels Serveis Territorials de la Conselleria d'Hisenda i Model Econòmic a València. La fiança es tornarà al seu titular si, una vegada transcorreguts dos mesos des de la publicació de la pèrdua en el DOGV, no s'hi produeix cap reclamació.  
  
  
València, 18 de gener de 2018.- El subdirector general de l'IVAT: Javier Casas Gimeno.
Diari Oficial de la Generalitat Valenciana


Sumari del DOGV 8306, del 30-05-2018 (2018/4984)

Notificació de la sentència dictada en el judici verbal 3448/2010.
------------------------------------------------------------------

### Dades del document

Número de DOGV
:   8306

Data del DOGV
:   30-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/4984


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici verbal 3448/2010. [2018/4984]  
En el judici ordinari número 3448/2010 s'ha dictat sentència en què consta com a demandant CP Torrevista III i com a demandat Hypovip SL.  
D'acord amb la Instrucció 6/12 de la Secretaria General de l'Administració de Justícia queden les actuacions en l'oficina judicial a disposició de les persones interessades.  
El termini per a recórrer és de 20 dies comptats a partir de l'endemà de la notificació, i s'haurà de depositar 50 euros en el compte de consignacions del Jutjat excepte si són persones beneficiàries de justícia gratuïta.  
Les dades personals que es posen a disposició de les parts han de ser tractades amb confidencialitat i per als fins de l'administració de justícia en els termes que preveu la LO de protecció de dades.  
  
  
Torrevieja, 17 de maig de 2017.- El secretari judicial: José Antonio Villalgordo Cárceles.
Diari Oficial de la Generalitat Valenciana


Sumari del DOGV 8288, del 07-05-2018 (2018/3767)

Delegació i encàrrec efectuat per l'Ajuntament del Verger en matèria de gestió i recaptació de determinades sancions administratives de convivència ciutadana.
--------------------------------------------------------------------------------------------------------------------------------------------------------------

### Dades del document

Número de DOGV
:   8288

Data del DOGV
:   07-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3767


Data del document
:   21-03-2018

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Delegació i encàrrec efectuat per l'Ajuntament del Verger en matèria de gestió i recaptació de determinades sancions administratives de convivència ciutadana. [2018/3767]  
En compliment del que disposa l'article 7.2 del Reial decret legislatiu 2/2004, de 5 de març, pel qual s??aprova el text refós de la Llei reguladora de les hisendes locals i l'article 11 de la Llei 40/2015 de règim jurídic del sector públic, es publica l'acceptació, mitjançant decret del president de la Diputació Provincial, de data 21 de març de 2018, de la delegació i encàrrec efectuats per l'ajuntament que a continuació es detalla, en matèria de gestió i recaptació de determinades sancions administratives, les condicions generals de la qual aprovades pel Ple provincial, en sessió de data 1 d'octubre de 2009, figuren publicades en el Butlletí Oficial de la Província d'Alacant número 208, de data 02.11.2009.  
  
Sancions per l??incompliment de deures, prohibicions o limitacions contingudes en les ordenances municipals i en la normativa legal corresponent.  
El Verger  
· Ordenança municipal de convivència ciutadana en l'espai públic.  
  
  
L'encàrrec i la delegació realitzada a favor d'aquesta Diputació Provincial pel municipi del Verger produirà efecte des de l'endemà de la seua publicació en el Butlletí Oficial de la Província d??Alacant per un període de cinc anys, prorrogable per reconducció tàcita d'any en any, si cap de les parts manifesta expressament la seua voluntat en contra, i ho comunica a l??altra amb una antelació no inferior a sis mesos a la seua finalització o a la de qualsevol dels períodes de pròrroga.  
  
  
Alacant, 21 de març de 2018.- El president: César Sánchez Pérez. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 8342, del 19-07-2018 (2018/6629)

Notificació de la sentència dictada en el procediment de modificació de mesures número 1105/2016.
-------------------------------------------------------------------------------------------------

### Dades del document

Número de DOGV
:   8342

Data del DOGV
:   19-07-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/6629


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de modificació de mesures número 1105/2016. [2018/6629]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte, faig saber que, en les actuacions de modificació de mesures supòsit contenciós número 1105/2016, seguides a instàncies d'Angara Alfaro Ochando contra José Manuel Richarte Escrich, en situació de rebel·lia, en les quals, en data 13 de juny de 2018, ha recaigut sentència, la part dispositiva de la qual diu així:  
  
«Dispositiva  
Estime la demanda interposada per Angara Alfaro Ochando contra José Manuel Richarte Escrich, havent sigut part el Ministeri Fiscal, i dispose la modificació de les mesures definitives que regeixen entre les parts en virtut de la Sentència de divorci de data 13 d'octubre de 2014, dictada per aquest jutjat en les actuacions número 686/2014, i la Sentència de modificació de mesures de data 6 d'abril de 2016, actuacions número 1376/2015, en els apartats següents:  
La pensió alimentària en favor dels fills comuns que ha de pagar José Manuel Richarte Escrich a la mare s'incrementa a la quantitat de 330 euros mensuals (110 - per cada fill), i es manté la forma de pagament i la revaloració determinada en les anteriors sentències.  
No pertoca fer pronunciament exprés sobre la imposició de costes.  
  
Notifiqueu aquesta resolució a les parts, i feu-los saber que contra aquesta resolució es pot interposar un recurs d'apel·lació que haurà de presentar-se per escrit davant d'aquest jutjat en el termini de vint dies; cal acompanyar un resguard que acredite haver efectuat el dipòsit de 50 - en el compte de dipòsits i consignacions d'aquest jutjat, obert en el Banc de Santander, llevat que la persona recurrent tinga concedit el benefici de justícia gratuïta.  
Aquesta és la meua sentència, que pronuncie, mane i firme.»  
  
I perquè valga de notificació en forma al demandat José Manuel Richarte Escrich, en situació de rebel·lia i ignorat parador, expedisc i firme aquest edicte.  
  
València, 13 de juny de 2018.- La lletrada de l'Administració de justícia: Alicia Ordeig Rabadán.